Volpe

A Volpe (o Volpi, o ancu Vulpi) (Vulpes vulpes, Linnaeus 1758), ancu chjamata Volpe cumuna hè una spezia di mammiferu chì face partita di a famiglia di i Canidae.

Caratteristiche fisiche
A volpe hè codilonga (a coda pò misurà sin'à 50 cm). U culore di l'animale hè russicciu, ma varieghja secondu e spezie è e staghjone. U pesu di a volpe varieghja trà 5 è 8 kilò.


Distribuzione
A volpe hè cumuna in a maiò parte di l' Europa. U più suvente, si trova in e fureste muntagnole o in e pinete piaghjinche.

 Altre spezie
Altre spezie di volpe sò:
 a Volpe bianca (Alopex lagopus)
 a Volpe grisgia (Urocyon cinereoargenteus)
 (Vulpes chama)
 a Volpe pigmea (Vulpes velox)
 a Volpe americana (Vulpes velox)
 a Volpe cama (Vulpes chama)
 a Volpe di u Bengala (Vulpes bengalensis)

 In Corsica 
Esiste in Corsica una sottu spezia di volpe, diffarente di a volpe cumuna: Vulpes vulpes ichnusae. Issa sottuspezia di volpe hè endemica di a Corsica è di a Sardegna.

 Citazione 

A volpe hè mintuvata à spessu in i pruverbii è in e buccate corse. Per esempiu:

 A volpe perde u pelu ma micca u viziu.
 Di u cateddu tontu, a volpi si ni sfaci.
 Quandu u ghjacaru invechja, a volpi li piscia addossu.

 Da vede dinò 
 u Lupu
 u Lupu Grisgiu
 u Licaone
 Vulpes vulpes ichnusae: a sottuspezia di volpe di Corsica è Sardegna

 Galleria d'imagine 

Categoria:Canidae